शेफ संजीव कपूर ने भी शेयर की फोटो, बोले- चिकन टिक्का ठंडा, बिना फिलिंग का सैंडविच
Air India Food Controversy; Passenger Shares Video of Insect in Meal एअर इंडिया एयरलाइंस फ्लाइट में सर्व किए जा रहे खाने को लेकर लगातार शिकायतों में घिर रही है
एअर इंडिया अपनी फ्लाइट में सर्व किए जा रहे खाने को लेकर लगातार शिकायतों में घिर रही है। एक ही दिन में दो रूट्स पर उड़ान भरने वाली दो फ्लाइट्स में खाने को लेकर पैसेंजर्स ने शिकायत की। इनमें एक मशहूर शेफ संजीव कपूर हैं।
एक पैसेंजर को बिजनेस क्लास के खाने में कीड़ा मिला। संजीव कपूर ने खाने की फोटो पोस्ट करके पूछा क्या ये खाना हम भारतीयों को नाश्ते में खाना चाहिए?
दोनों ट्वीट्स वायरल हो रहे हैं और कमेंट्स में दूसरे पैसेंजर्स भी खराब या अनहाइजीनिक खाने को लेकर अपने अनुभव शेयर कर रहे हैं।
बिजनेस क्लास के पैसेंजर की प्लेट में कीड़ा चलता नजर आया
पहली घटना मुंबई से चेन्नई जाने वाली फ्लाइट नंबर AI671 में हुई। पैसेंजर महावीर जैन ने 27 फरवरी सुबह 11.48 पर खाने का वीडियो पोस्ट किया जिसमें एक कीड़ा प्लेट में चलता दिखाई दे रहा था। महावीर जैन ने अपनी फ्लाइट और सीट नंबर लिखकर बताया कि ऐसा लगता है कि हाइजीन का खयाल नहीं रखा गया है।
एअर इंडिया ने उनके ट्वीट का जवाब देते हुए कहा, ‘डियर मिस्टर जैन, फ्लाइट में आपका अनुभव खराब रहा उसके लिए हम क्षमा मांगते हैं। हम खाना परोसने की प्रक्रिया के हर कदम पर हाइजीन का खयाल रखते हैं। हम ये मामला अपनी केटरिंग टीम के साथ शेयर करेंगे, ताकि तुरंत गलती का रिव्यू करके कार्रवाई की जा सके।’
संजीव कपूर ने पूछा- क्या भारतीय ऐसा नाश्ता करते हैं?
संजीव कपूर ने 27 फरवरी को सुबह 10.24 पर ट्वीट किया। उन्होंने लिखा, ‘जागो एअर इंडिया’ नागपुर से मुंबई की फ्लाइट 0740 में मुझे ठंडा चिकन टिक्का तरबूज, खीरा, टमाटर और सेव के साथ सर्व किया गया। साथ में सैंडविच थी, जिसमें पत्तागोभी और मेयोनीज की फिलिंग ना के बराबर थी। इसके साथ चाशनी में डूबा एक स्पंज का टुकड़ा था, जिस पर क्रीम और यलो टॉपिंग है।
उन्होंने अपनी प्लेट की फोटो पोस्ट करके पूछा कि क्या भारतीय ऐसा नाश्ता करते हैं?
एयर इंडिया ने जवाब दिया- कल से इस सेक्टर में ताज संस एंड ऐंबैस्डर केटरिंग करेंगे
संजीव कपूर के ट्वीट के जवाब में एअर इंडिया ने कहा कि हम लगातार अपनी सेवाओं में इजाफा कर रहे हैं और कल (28 फरवरी) से इस सेक्टर में हमारे पार्टनर ताज संस एंड ऐंबैस्डर केटरिंग करेंगे। भरोसा रखिए आने वाले समय में फ्लाइट में परोसे गए खाने का अनुभव अच्छा रहेगा।
लोगों ने एयर इंडिया फ्लाइट के एक्सपीरिएंस शेयर किए
एक पैसेंजर ने लिखा- मुझे बेंगलुरु- मुंबई फ्लाइट पर ठंडी सैंडविच सर्व की गई। वो भी प्लेट में नहीं दी गई। उस पर ये कि लैंडिंग के बाद फ्लाइट को 20 मिनट तक रोका था, क्योंकि पैसेंजर्स को टर्मिनल्स तक ले जाने के लिए कोई ग्राउंड बस मौजूद नहीं थी।
एक पैसेंजर ने बताया कि लंदन से आते वक्त एअर इंडिया की सर्विस बहुत खराब थी। फ्लाइट में लगी एंटरटेनमेंट स्क्रीन्स काम नहीं कर रही थीं। मेरे लगेज को भी बुरी तरह हैंडल किया गया। इसकी वजह से मेरा सूटकेस टूट गया।
एक अन्य पैसजेंर ने खाने की फोटो पोस्ट करके संजीव कपूर से कहा कि आपको तो फिर भी बेहतर खाना मिला। वो डोमेस्टिक फ्लाइट का खाना था। ये देखिए कि अमेरिका के JFK से दिल्ली तक की फ्लाइट में मुझे क्या परोसा गया। पहली तस्वीर सड़ी हुई मछली की है। दूसरी फोटो में बिरयानी के साथ दाल है। पता नहीं इनके कुक किस स्कूल से पढ़कर निकले हैं। मेरी शिकायतों पर भी उन्होंने बेहद हल्का रिस्पॉन्स दिया था। यहां कुछ नहीं बदलने वाला।
फ्लाइट में पैसेंजर को सर्व किया एक केला
जापान की एक एयरलाइन ने अपने बिजनेस क्लास पैसेंजर को खाने में सिर्फ एक केला सर्व किया। उसके साथ चॉपस्टिक भी दी। दरअसल के क्रिस चारी नाम के इस पैसेंजर ने इंडोनेशिया से टोक्यो की फ्लाइट में चढ़ने से पहले ही प्री-लंच स्नैक मेन्यु में वीगन ऑप्शन ऑर्डर किया था। उसे पता ही नहीं था कि इस ऑप्शन में उसे सिर्फ एक केला सर्व किया जाएगा। क्रिस ने ट्वीट किया कि नॉन वीगन स्नैक ऑप्शन में टूना फिश, मॉरोक्कन स्टाइल एगप्लांट, दो तरह की चीज, ऑरेंज साल्सा और ब्रेड सर्व की गई थी।
ये खबरें भी पढ़ें....
एअर इंडिया ने फ्लाइट में शराब परोसने की पॉलिसी बदली:जब तक क्रू न परोसे, तब तक शराब नहीं पी सकेंगे यात्री
एअर इंडिया ने पेशाब कांड और यात्रियों की अभद्रता की घटनाओं के बाद मंगलवार को फ्लाइट में शराब परोसने की पॉलिसी में बदलाव किया है। बदली हुई नीति के अनुसार, पैसेंजर्स को फ्लाइट में तब तक शराब पीने की अनुमति नहीं होगी जब तक क्रू मेंबर्स उन्हें शराब न परोसें। केबिन क्रू को उन पैसेंजर्स की पहचान करने के लिए चौकस रहने को कहा गया है, जो फ्लाइट में अपनी शराब पी रहे हों। पूरी खबर यहां पढ़ें...
फ्लाइट में पेशाब केस-एअर इंडिया पर 30 लाख जुर्माना:पायलट 3 महीने के लिए सस्पेंड, आरोपी के वकील बोले- 4 महीने का बैन गलत
एअर इंडिया की फ्लाइट में हुए पेशाब कांड में DGCA ने एयरलाइन पर 30 लाख का जुर्माना लगाया है। न्यूज एजेंसी ANI के मुताबिक, DGCA ने पायलट का लाइसेंस 3 महीने के लिए सस्पेंड कर दिया है। इस बीच आरोपी शंकर मिश्रा के वकील ने कहा कि उनके मुवक्किल पर लगाया गया 4 महीने का बैन गलत है। पूरी खबर यहां पढ़ें...